CELEX: 52005PC0334
Language: hu
Date: 2005-07-20
Title: Módosított javaslat a Tanács irányelve a 77/388/EGK irányelvnek a szolgáltatásnyújtás teljesítési helye tekintetében történő módosításáról (előterjesztő: a Bizottság az EK-Szerződés 250. cikkének (2) bekezdése alapján)

AZ EURÓPAI KÖZÖSSÉGEK BIZOTTSÁGA
                                                      Brüsszel, 20.7.2005
                                                      COM(2005) 334 végleges
                                                      2003/0329 (CNS)
                                       Módosított javaslat
                                   A TANÁCS IRÁNYELVE
   a 77/388/EGK irányelvnek a szolgáltatásnyújtás teljesítési helye tekintetében történő
                                         módosításáról
        (előterjesztő: a Bizottság az EK-Szerződés 250. cikkének (2) bekezdése alapján)
HU                                                                                       HU
 ---pagebreak---                                         INDOKOLÁS
   1) A JAVASLAT HÁTTERE
      • A javaslat alapja és célkitűzései
      Amikor az Európai Bizottság először elfogadta új HÉA-stratégiáját, a
      szolgáltatásnyújtás teljesítési helyére vonatkozó szabályok korszerűsítését a jövőbeni
      prioritások egyikeként határozták meg.
      Ez a szolgáltatásnyújtás teljesítési helyére vonatkozó szabályok általános és teljes
      felülvizsgálatát követelte meg. A Bizottság által a jövőbeni munkára vonatkozó
      iránymutatásokkal összhangban a felülvizsgálatot az az elv vezérelte, hogy a HÉA-t az
      igénybevétel helyszínén kell felszámítani.
      A felülvizsgálat egyik fő célja, a lisszaboni stratégia célkitűzéseivel összhangban, a
      kereskedőkre vonatkozó HÉA-szabályok további egyszerűsítése.
      • Általános összefüggések
      Annak biztosítási érdekében, hogy a szolgáltatásnyújtás teljesítési helyére vonatkozó
      szabályok – és ennélfogva az adózás helye – eleget tesznek annak a célkitűzésnek,
      hogy az adót az igénybevétel helyszínéül szolgáló országnak kell juttatni, a Bizottság
      az javasolta, hogy az adóalanyok számára nyújtott szolgáltatások teljesítési helyére
      vonatkozó szabályokat módosítsák azáltal, hogy az ilyen szolgáltatásokat
      adókötelesnek minősítik abban a tagállamban, amelyben a szolgáltatás címzettje
      letelepedett, ugyanakkor kiterjesztve a fordított adózási mechanizmus hatályát. Miután
      ezeket a változtatásokat végrehajtották, biztosítani lehet, hogy az adózás az
      igénybevétel helyén történik.
      Az adóalanynak nem minősülő személyek számára nyújtott szolgáltatásokra vonatkozó
      szabályokat következetlenség lenne változtatás nélkül hagyni, hiszen nagymértékben
      hasonló megfontolások alkalmazandók esetükben is. A jelenlegi szabályok szerint, erre
      specifikusan vonatkozó rendelkezések hiányában, az adózás ott történik, ahol a
      szolgáltatás nyújtója letelepedett. Ha viszont ezek a szolgáltatások távértékesítéssel is
      nyújthatók, és a szolgáltatás címzettje viseli a HÉA teljes terhét, fennáll a verseny
      torzulásának a veszélye. A HÉA mértéke különbségeinek továbbá az adóalanynak nem
      minősülő fogyasztók számára nyújtott szolgáltatás esetében lényegesebb hatásuk van,
      mert befolyásolhatják a társaságok döntéseit tevékenységük áthelyezését illetően.
      A kereskedelem bonyolultabbá tételének elkerülése érdekében az adóalanynak nem
      minősülő személyeknek nyújtott szolgáltatások teljesítési helyét meghatározó
      szabályok javasolt módosításainak nagymértékben összhangban kell lenniük az
      adóalanyoknak nyújtott hasonló szolgáltatások megadóztatására javasolt szabályokkal.
      A változásoknak továbbá el kell kerülniük a kereskedők adminisztratív költségeinek
      emelkedését.
      A határokon átnyúló termékértékesítést és szolgáltatásokat nyújtó kereskedők
      kötelezettségeinek egyszerűsítése érdekében a Bizottság már javasolt egy ún.
      „egyablakos” mechanizmust, amely lehetővé teszi a kereskedők számára, hogy az EU-
      ra kiterjedő tevékenységük nyomán fellépő HÉA-kötelezettségeiknek abban a
HU                                            2                                                 HU
 ---pagebreak---       tagállamban tegyenek eleget, amelyben letelepedtek. Ez a mechanizmus lehetővé tenné
      a kereskedők számára, hogy egyetlen HÉA-számot használjanak az EU-szerte nyújtott
      szolgáltatásaik során, és hogy HÉA-nyilatkozatukat egyetlen elektronikus portálon
      keresztül nyújthassák be, ahonnan azokat automatikusan továbbítják a különböző
      tagállamokba, ahol a kereskedő termékértékesítést végzett vagy szolgáltatásokat
      nyújtott. Ez az „egyablakos” mechanizmus megkönnyíti a szolgáltatók számára, hogy
      eleget tegyenek kötelezettségeiknek, amikor olyan tagállamban kötelesek HÉA-t
      fizetni, ahol nem telepedtek le, vagy ahol nem azonosították őket HÉA céljából.
      Az „egyablakos” mechanizmus segítségével a tagállam, amely HÉA céljából
      azonosította az adóalanyt, teljes áttekintést kap az adóalanynak az EU egészére
      kiterjedő tevékenységeiről. Ezzel fenntartható az ellenőrzések általános minősége, és
      biztosítható, hogy a HÉA-t minden esetben kifizették az EU területén. Részletesebb
      szinten, mélyreható vizsgálatok lesznek szükségesek, hogy ellenőrizzék, a HÉA-t
      helyesen és a megfelelő országban fizették ki, ott pedig, ahol szükséges, biztosítsák a
      kiigazítást.
      A adóalanynak nem minősülő személyek részére nyújtott szolgáltatásoknak az
      igénybevétel helyén történő megadóztatása biztosítja, hogy a szolgáltatásnyújtás
      teljesítési helyén érvényes HÉA-kulcsok soha nem válnak befolyásoló tényezővé.
      Tekintet nélkül arra, hogy az ügyletet lebonyolító adóköteles személy hol – az EU-ban
      vagy azon kívül – telepedett le, a szolgáltatásnyújtást az igénybevétel helyszínéül
      szolgáló tagállamban alkalmazandó kulcs szerint adóztatják meg. Mivel a HÉA-
      kulcsok további harmonizációja jelenleg nem kivitelezhető, ez felhatalmazná a
      tagállamokat, hogy a jelenlegi HÉA-rendszerben a HÉA-kulcsot saját elgondolásuk
      szerint alakítsák anélkül, hogy az ügyletek során a verseny torzulásának nagyobb
      kockázata jelentkezne.
      • A javaslat által érintett területet szabályozó hatályos rendelkezések
      A Bizottság korábbi javaslata (COM(2003) 822) foglalkozott az adóalanyok közötti
      szolgáltatásokkal. Habár a javasolt változtatások csak az adóalanyoknak nyújtott
      szolgáltatásokra vonatkoztak, a javaslat mégis tartalmazott egy új szabálycsomagot,
      amely a szolgáltatásnyújtás teljesítésének helyére vonatkozó meglévő szabályozást
      váltaná fel. Az adóalanyoknak a szolgáltatást igénybe vevő, adóalanynak nem
      minősülő személyek részére történő szolgáltatásnyújtása esetén a szolgáltatásnyújtás
      teljesítési helyére vonatkozó szabályok megreformálásának második és végső részének
      megvalósítása érdekében ezt a javaslatot – amelyet a Tanácsnak még el kell fogadnia –
      módosítani kell majd.
      • Összhang az Unió egyéb szakpolitikáival és célkitűzéseivel
      Nem alkalmazható.
   2) KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT
      • Konzultáció az érdekelt felekkel
      A konzultáció módszerei, a megcélzott főbb ágazatok és az ellenérdekű felek általános
      bemutatása
HU                                            3                                               HU
 ---pagebreak---    Az elmúlt hónapokban a tagállamokkal bizottsági munkacsoporton keresztül
   konzultációkat tartottak, hogy tovább tárgyaljanak a szolgáltatásnyújtás teljesítési
   helyére vonatkozó szabályokkal kapcsolatos problémákról és azok legeredményesebb
   megoldási lehetőségeiről. Emellett februárban és márciusban a témával kapcsolatban
   nyilvános konzultációt is tartottak. Több mint 70 írásbeli reagálás érkezett számos
   ágazat és ország ipari társulásaitól és vállalkozásaitól. A konzultációra válaszoló
   legfontosabb ágazatok közé a távközlési és e-kereskedelmi, közlekedési ágazatok,
   továbbá szaktanácsadók és jogi cégek, éttermek, utazási irodák, autókölcsönző
   vállalatok, ipari és egyes pénzügyi intézmények tartoztak.
   A válaszok összefoglalása és figyelembevételük módja
   A legtöbb válasz a javaslat azon részére vonatkozott, amely a távértékesítéssel nyújtott
   szolgáltatások teljesítési helyére vonatkozó szabályokat módosította, és amely ezeket a
   szolgáltatásokat abban a tagállamban adóztatná meg, ahol a szolgáltatás címzettje
   letelepedett. A válaszadók szerint ez az érintett szektorok számára további
   adminisztratív terheket vonna maga után, és olyan gyakorlati problémák sorát vetné fel,
   amelyek megoldást igényelnének. Habár az észrevételek jogosak, a Bizottság továbbra
   is úgy véli, hogy az új szabályok szükségesek annak biztosítása érdekében, hogy az
   adózás az igénybevétel helyén történjen, valamint hogy elkerülhető legyen a verseny
   torzulása, ami a vállalkozásnak az alacsonyabb HÉA-kulcsokat alkalmazó tagállamba
   történő áthelyezése okozna.
   Sok észrevétel érkezett a személyszállítás teljesítési helyének megváltoztatására
   vonatkozó elképzeléssel kapcsolatban is. Habár egyes vállalkozások támogatták az
   elképzelést, mások, különösen a légitársaságok, ellenezték azt, mivel attól tartanak,
   hogy az új szabályok hatására a tagállamok eltörölhetik a jelenlegi mentességet. A
   legtöbb válaszból kiderült, hogy az adózás helyét nem tartják főbb problémának. Éppen
   ellenkezőleg, az igazán problematikus kérdések közé a tagállamok alkalmazta
   mentességek tartoznak, továbbá a HÉA-eljárás egyenlőtlenségei a légi és közúti
   szállítás esetében. Azokra a gyakorlati problémákra is nagy hangsúlyt helyeztek,
   amelyeket ezeknek a szolgáltatásoknak bármilyen adóztatása magában foglalna. E
   háttér ismeretében úgy döntöttek, hogy ezt a szabályt nem változtatják meg.
   Az utazási irodák és utazásszervezők szintén aggodalmukat fejezték ki a miatt a
   javaslat miatt, amely módosítaná a közvetítőn keresztül nyújtott szolgáltatások
   teljesítési helyét meghatározó szabályokat, mivel a javasolt általános szabályhoz való
   visszatérés hatására a kereskedők más EU-tagállamba vagy akár az EU-n kívülre
   költözhetnének át. Az érvelés szerint a jelenlegi szabályok, noha alkalmazásuk
   időnként nehézségekbe ütközik, képesek azt a legeredményesebben biztosítani, hogy az
   adózás az igénybevétel helyén történjen. Ez a javaslat figyelembe veszi az említett
   észrevételeket, és továbbra is fenntartja az ilyen típusú szolgáltatásokra vonatkozó
   szabályokat.
   Az autókölcsönzéssel és lízinggel foglalkozó vállalatok erőteljesen támogatták, hogy
   az általuk nyújtott szolgáltatásokra hasonló szabályok vonatkozzanak, függetlenül
   attól, hogy a szolgáltatás címzettje adóalany-e. A hosszútávú lízing és a rövidtávú
   kölcsönzés eljárása közötti különbséget is elfogadták. Többféle követelményt
   fogalmaztak meg ezen szolgáltatások adózásával kapcsolatban, pl. a tényleges
   használat vagy a szolgáltatás igénybevételének helye, a személygépkocsi regisztrációja
HU                                         4                                                HU
 ---pagebreak---       szerinti hely stb. Ezen irányelvjavaslat figyelembe veszi ezeket az észrevételeket annak
      biztosításával, hogy a rövidtávú kölcsönzés szolgáltatásnyújtásának teljesítési helye a
      B2B és B2C szolgáltatások esetében azonos, ugyanakkor a közlekedési eszközök
      hosszútávú lízingje adóalany vagy adóalanynak nem minősülő személyek részére ott
      legyen adóköteles, ahol a szolgáltatás címzettje letelepedett. Ez válasz az ágazat által
      kifejezett azon aggodalomra, hogy a társaságok egyébként olyan tagállamba
      települnének át, ahol alacsonyabb a HÉA-kulcs.
      A vendéglátóipar nagyobbrészt támogatta a Bizottság elképzeléseit, mely szerint az
      éttermi szolgáltatások a szolgáltatás nyújtásának tulajdonképpeni helyén adózzanak,
      míg ha ez a közlekedési eszköz fedélzeten történik, akkor az indulás szerinti helyén. A
      szolgáltatásnyújtás teljesítési helyét ennek megfelelően módosítják.
      2005. február 3. és április 4. között nyílt konzultációt tartottak az interneten keresztül.
      A        Bizottság       171       választ      kapott.       Az       eredmények        a
      http://europa.eu.int/comm/taxation_customs/common/consultations/tax/index_en.htm
      oldalon érhetők el.
      • Szakértők bevonása
      Külső szakértők bevonására nem volt szükség.
      • Hatásvizsgálat
      A közvetett adózás területén a szolgáltatásnyújtás teljesítési helyéről szóló közös
      szabályok szükségesek ahhoz, hogy elkerülhető legyen az érintett gazdasági szereplők
      kettős adóztatása vagy az adózás elmaradása. Ez az eredmény leghatékonyabban
      bizottsági kezdeményezéssel érhető el, miközben a tagállamok számára maximális
      rugalmasságot biztosítanak.
      Ha új közösségi jogi aktust készítenek elő, amely, mint e javaslat esetében is, a
      vállalkozásokra közvetlen hatást gyakorló módon szabályozza a HÉA területét, e
      folyamat során a Bizottság szükségesnek tartja, hogy ne csupán az adóhatóságokkal,
      hanem az érdekelt felekkel is konzultáljon. Ezen javaslat előkészítése céljából a
      Bizottság elsőként megvitatta a tagállamokkal a legfontosabb elveket egy bizottsági
      csoport keretében 2005 januárjában. Ezt egy nyilvános internetes konzultáció követte.
      A kérdésről tartott találkozókon és fórumokon való aktív részvétel által, valamint az
      érintett szektorokkal való kétoldalú tárgyalások során előmozdították az üzleti
      közösséggel való kiterjedt informális kapcsolatokat.
      A konzultációs folyamatok eredményeit a lehető legnagyobb mértékben figyelembe
      vették, majd azokat újra benyújtották a tagállamoknak. Ennek a folyamatnak az
      eredménye a jelen tanácsi irányelvjavaslat, amely arra törekszik, hogy egyensúlyt
      hozzon létre a HÉA-forrásoknak az adóhatóságok számára történő ellenőrzésének és
      helyes elosztásának, valamint a kereskedőknek szóló egyszerű, egységes és egyértelmű
      szabályozásának igényei között.
   3) A JAVASLAT JOGI ELEMEI
      • A javasolt intézkedés összefoglalása
HU                                             5                                                  HU
 ---pagebreak---    E javaslat célja a szolgáltatást igénybe vevő, adóalanynak nem minősülő személyek
   számára történő szolgáltatásnyújtás teljesítési helyét szabályozó hatodik HÉA irányelv
   egyes rendelkezéseinek megváltoztatása. Ezeket a változtatásokat azért javasolják,
   hogy biztosítva legyen az, hogy a szolgáltatás az igénybevétel helyén adózzon, és hogy
   elkerüljék a társaságok áttelepülését.
   • Jogalap
   Az EK- Szerződés 93. cikke
   • A szubszidiaritás elve
   A szubszidiaritás elve annyiban érvényesül, hogy a Közösség nem rendelkezik
   kizárólagos hatáskörrel a javaslatot illetően.
   A javaslat célkitűzéseit a tagállamok nem tudják kielégítő mértékben megvalósítani a
   következő okok miatt:
   A szolgáltatásnyújtás egynél több tagállamban is történhet. A szolgáltatásnyújtás
   teljesítési helyét HÉA céljából irányító közös szabályok ennélfogva rendkívül
   lényegesek.
   Nyilvánvaló, hogy amennyiben a tagállamok egyéni szabályokat alkalmaznának a
   HÉA területén a szolgáltatásnyújtás teljesítési helyével kapcsolatban, ez kettős
   adózáshoz vagy az adózás elmaradásához vezetne. Így jelentős mértékben sérülnének
   mind a tagállamok, mind az EU vállalkozásainak érdekei.
   A javaslat célkitűzéseit közösségi fellépés segítségével hatékonyabban lehet majd
   megvalósítani a következő okok miatt:
   Ha biztosítható a HÉA-rendszer semlegessége, a kettős adózás és az adózás
   elmaradásának kockázata megszűnik. Ez a célkitűzés leghatékonyabban olyan
   bizottsági javaslattal érhető el, amely meghatározza a szolgáltatásnyújtás teljesítési
   helyét megállapító szabályokat.
   Ily módon elméletileg nem lehetséges a kettős adózás vagy az adózás elmaradása.
   Egy közösségi szintű kezdeményezés, amely egy meghatározott szolgáltatás esetében
   egyetlen teljesítési helyet hoz létre, megfelelő eszköz a kérdés rendezésére.
   A javaslat ezért megfelel a szubszidiaritás elvének.
   • Az arányosság elve
   A javaslat megfelel az arányosság elvének a következő okok miatt.
   A javaslat irányelvjavaslat, amelyet a tagállamoknak kell nemzeti törvényhozásukban
   végrehajtani. Ez az eszköz általánosan használt a közösségi kezdeményezésekben a
   közvetett adózás terén, és a tagállam számára bizonyos mozgásteret hagy.
   E javaslat alapvető célkitűzése annak biztosítása, hogy a szolgáltatásnyújtás a lehető
HU                                          6                                             HU
 ---pagebreak---       legnagyobb mértékben a tényleges igénybevétel helyszínén adózzon. Ez a javaslat
      továbbá nem jelent bármifajta további adminisztratív terhet az adóhatóságok számára,
      és a vállalkozásoktól sem követel meg aránytalanul nagy adminisztratív többletmunkát,
      így megfelel a lisszaboni stratégia célkitűzéseinek.
      • Az eszközök megválasztása
      Javasolt jogi eszköz: irányelv.
      Egyéb eszközök az alábbi ok(ok) miatt nem lenné(nek) megfelelőek:
      E javaslat módosítása egy előző, tanácsi irányelvről szóló bizottsági javaslatnak, ezért
      formája irányelv. Ez a módosított javaslat az EK-Szerződés 250. cikke (2) bekezdése
      szerint kerül bemutatásra, figyelembe véve a szubszidiaritás és az arányosság elvét.
   4) KÖLTSÉGVETÉSI VONATKOZÁSOK
      A javaslatnak nincsenek a közösségi költségvetést illető vonatkozásai.
   5) TOVÁBBI INFORMÁCIÓK
      • Szimuláció, kísérleti szakasz és átmeneti időszak
      A javaslathoz kapcsolódó átmeneti időszakra már sor került, illetve sor fog kerülni.
      • Megfelelési táblázat
      A tagállamok az irányelvet átültető nemzeti rendelkezések szövegét, valamint e
      rendelkezések és az irányelv közötti megfelelési táblázatot eljuttatják a Bizottsághoz.
      • A javaslat részletes magyarázata
      ALAPVETŐ PARAMÉTEREK
      Elfogadott elv szerint a HÉA fogyasztási adó. A szolgáltatásnyújtás teljesítési helyére
      vonatkozó szabályok bármifajta megváltoztatásának ennélfogva a lehető legteljesebb
      mértékben azt az elvet kell követnie, hogy az adózás a tényleges igénybevétel
      helyszínén történjen. Azonban ez nem vezethet további kötelezettségekhez, amelyek
      aránytalannak, terhesnek vagy nem célravezetőnek tekinthetők.
      Az adóalanyok számára szolgáltatásért felszámított HÉA-val ellentétben az
      adóalanynak nem minősülő személyeknek (végső felhasználóknak) nyújtott
      szolgáltatásért felszámított HÉA nem vonható le a szolgáltatás címzettje által. Mivel a
      le nem vonható HÉA részét képezi a tagállamok HÉA-bevételének, még lényegesebb
      annak biztosítása, hogy azt az elvet, mely szerint az adózásnak az igénybevétel helyén
      kell végbemennie, figyelembe vegyék, amikor ez lehetséges.
      ÉSZLELT PROBLÉMÁK ÉS JAVASOLT VÁLTOZTATÁSOK A BIZOTTSÁG
      COM(2003) 822 JAVASLATA SZÁMÁRA
      Az általános szabály szerint a szolgáltatásnyújtás teljesítési helye az a hely, ahol a
      szolgáltatást nyújtó gazdasági tevékenységének székhelye vagy a szolgáltatást nyújtó
HU                                            7                                                HU
 ---pagebreak---    állandó telephelye van, ahonnan kiindulva a szolgáltatást nyújtja, vagy ezek hiányában
   az a hely, ahol állandó lakóhelye vagy szokásos tartózkodási helye található. Ezen túl
   számos kivétel van a szabály alól, amely megváltoztathatja az adózás helyét a
   szolgáltatásnyújtás jellegétől függően.
   Az adóalanynak nem minősülő személyeknek nyújtott szolgáltatásokat illetően kivételt
   képeznek az ingatlannal, a mind személy-, mind áruszállítással kapcsolatos, a
   kulturális, művészi, sport-, tudományos és oktatási tevékenységek, ingó materiális
   javakon végzett munkák, és egyes esetekben a nem tárgyi szolgáltatások, beleértve a
   szerzői jogokat, szabadalmakat, reklámszolgáltatásokat, szakmai szolgáltatásokat (pl.
   mérnökök, ügyvédek stb.), munkaerő-kölcsönzést, ingó materiális javak bérbeadását,
   távközlést, rádiós és televíziós közvetítést és az elektronikus úton nyújtott
   szolgáltatásokat.
   Ezeknek a szabályoknak a szerkezete egy sor olyan problémát vet fel, amelyek abban
   az esetben, amikor a szolgáltatásokat adóalanynak nem minősülő személyeknek
   nyújtják, súlyosbodhatnak akkor, ha a szolgáltatást távértékesítés útján nyújtják,
   bármifajta biztosíték nélkül.
   1.       Általános szabály
   A jelenlegi általános szabály szerint az adózás azon a helyen történik, ahol a
   szolgáltató letelepedett. A legtöbb esetben ez a szabály azt eredményezi, hogy az
   adózás a tényleges igénybevétel helyén történik. Ez történik abban az esetben, amikor a
   szolgáltatásnyújtás helyben történik. Ugyanakkor ez a szabály a szolgáltatást nyújtó
   számára könnyen alkalmazható, mert ehhez mindössze saját tagállamának HÉA-ra
   vonatkozó jogszabályait és a HÉA-kulcsait kell ismernie.
   Míg a fogyasztás helyén történő adózást legkönnyebben azáltal lehetne elérni, hogy ott
   adóztatják meg a szolgáltatásokat, ahol a tényleges használat vagy igénybevétel
   történik, azonban a gyakorlat azt mutatja, hogy számos esetben rendkívül nehéz
   meghatározni, hol használják vagy veszik igénybe a szolgáltatást. Habár, a HÉA-t
   pusztán elméleti szempontból tekintve, ez valószínűleg a leghelyesebben alkalmazható
   szabály annak érdekében, hogy a HÉA mint fogyasztási adó jellegének megfeleljen,
   általános szabályként való használatát nem gondolják helyénvalónak, leginkább a
   teljesítés helyének meghatározásával összefüggő gyakorlati problémák miatt azon
   esetekben, amikor a szolgáltatást eltérő joghatóság alatt veszik igénybe. Ezenkívül ez a
   vállalkozások számára felesleges adminisztratív terhet is jelentene.
   Az alternatív megoldás az lenne, ha az adóalanynak nem minősülő személyeknek
   nyújtott valamennyi szolgáltatás ott adózna, ahol a szolgáltatás címzettje letelepedett.
   Ez a megoldás azonban szintén aránytalan adminisztratív terhet jelentene a
   kereskedőknek, mivel mindig meg kellene határozniuk a szolgáltatás címzettjének
   letelepedési helyét, és az ún. „egyablakos megoldás” hiányában minden olyan
   tagállamban be kellene jegyezniük vállalkozásaikat, ahol adóalanynak nem minősülő
   ügyfelük van, behajtva és átutalva az adót az említett tagállamokban. Ez a megoldás a
   vámhatóságoknak is további adminisztratív terhet jelentene, anélkül, hogy a minőség-
   ellenőrzés terén különösebb előnnyel járna. Mindez nem lenne összhangban a
   lisszaboni csúcstalálkozó következtetéseivel. Ennélfogva, mivel nincs olyan
   mechanizmus, amely lehetővé tenné az adó behajtását az igénybevétel helyszínéül
   szolgáló tagállamban aránytalanul nagy adminisztratív problémák nélkül, nem reális az
HU                                         8                                                HU
 ---pagebreak---    elképzelés, amely a végső felhasználóknak nyújtott szolgáltatást az igénybevétel
   helyén adóztatná meg.
   Ezek a terhek elkerülhetők, ha a jelenlegi szabályt továbbra is általános szabályként
   alkalmazzák. A legtöbb esetben a jelenlegi szabály teljesíti az igénybevétel helyén
   történő adózás célkitűzését, és a szolgáltató számára, akinek csak saját tagországa
   HÉA-szabályozását kell alkalmaznia a szolgáltatás címzettjének személyazonosítása
   nélkül, könnyen alkalmazható. Ezt a nyilvános konzultációk során érkezett válaszok
   nagy része is alátámasztja. Ezt figyelembe véve a javaslat célja, hogy általános
   szabályként továbbra is a szolgáltató letelepedési helyét alkalmazzák.
   2.      Specifikus szabályok
   Habár az általános szabály a legtöbb esetben a tényleges igénybevétel helyén történő
   adózáshoz vezet, vannak olyan területek is, ahol specifikus szabályokra van szükség.
   Ezek azok a területek, ahol a jelenlegi szabályok további alkalmazása a vállalkozások
   számára gyakorlati nehézségeket okozhat, ha a B2B szolgáltatások javasolt eljárását
   úgy fogadják el, hogy a B2C esetében nem vezetnek be megfelelő változtatásokat; ahol
   a meglévő szabályozás nem megfelelő vagy nem elég gyakorlatias, ahol a jelenlegi
   szabályok valamely pénzügyileg jelentős területen nincsenek összhangban azzal az
   elvvel, hogy az adózás az igénybevétel helyén történjen. Néhány más területen az
   igénybevétel helyén történő adózás elvének terhét, egyszerűségét és betartását
   figyelembe véve az egyensúly a jelenlegi specifikus szabályok felé mozdult el. A
   következő eseteket azonosították, ahol szükségesnek ítélik, hogy mind adminisztratív,
   mind szakpolitikai szempontból bizonyos esetek kivételt képezzenek az általános
   szabály alól:
   2.1.    Ingatlan (a jelenlegi 9. cikk (2) bekezdése a) pontja)
   Az első kivétel az ingatlannal kapcsolatos szolgáltatások nyújtására vonatkozó
   jelenlegi szabályozás fenntartása lenne. Ez a szabály egyértelműen alkalmazható, és
   általában a szolgáltatás igénybevétele szerinti adózást eredményez. Ez az ágazat
   továbbá gyakran részesül mentességekben, amelyek viszont hatással vannak a HÉA
   levonásának jogára.
   Mivel a Bizottság a B2B javaslatban már javasolta e kivétel fenntartását, mind az
   adóalanyok, mind az adóalanynak nem minősülő személyek számára nyújtott
   szolgáltatások esetében, további változtatásra nincs szükség.
   2.2.    Személyszállítás (a jelenlegi 9. cikk (2) bekezdésének b) pontja)
   A személyszállítási szolgáltatások jelenleg, kivételként a megtett szállítási útszakasz
   arányában adóznak. Ennek a szabálynak az alkalmazása a pénzügyi határok nélküli
   belső piacon nem gyakorlatias és nehézségekbe ütközik. Ez a szabály azt feltételezi,
   hogy a Párizsból Amszterdamba turistákat szállító távolságibusz-vállalatnak francia,
   belga és holland HÉA-t kell alkalmaznia az utazás vonatkozó részére, és ki kell fizetnie
   mindegyik tagállam adóhatóságának a HÉA megfelelő mennyiségét. A gyakorlatban ez
   a szabály nehézkes és nehezen alkalmazható az érintett gazdasági szereplők számára.
   Mivel nehéz volt a csak az adóalanyokra vonatkozó kérdést vizsgálni anélkül, hogy az
   ilyen típusú, adóalanynak nem minősülő személyeknek nyújtott szolgáltatásokat
HU                                           9                                              HU
 ---pagebreak---    figyelembe vették volna, ezt a kérdést az eredeti B2B javaslat nem vizsgálta meg.
   Ehelyett egy későbbi B2B javaslatnak kell a kérdéssel foglalkoznia.
   Megfontolás tárgyát képezte az a lehetőség, hogy a személyszállítást a szállítás
   módjára való tekintet nélkül az indulás helyén adóztatják meg. Ez összhangban lenne
   az előző kötelezettségvállalásokkal, és egybeesik az előzetesen javasoltakkal, de nem
   változtatja meg a különböző tagállamokban jelenleg a személyszállításnál alkalmazott
   kulcsok és mentességek szintjét. Ennek ellenére, ahogyan az előző megbeszélések
   mutatják, ez a szabály nem feltétlenül oldaná meg a kérdést. Ehelyett valószínűleg más
   problémákat hozna létre, mivel a szállítási szolgálatok áthelyezésével alkalmat
   teremtene az adókikerülésre.
   A konzultációra érkezett válaszokból kitűnik, hogy az ágazatban észlelt problémákat
   nem fogja megoldani csupán a szolgáltatásnyújtás teljesítési helyére vonatkozó
   szabályok megváltoztatása. Ennélfogva, a jelenlegi szabályok okozta nehézségek
   ellenére, sokan inkább megtartanák azokat, amíg a Bizottság olyan javaslatot nem
   terjeszt elő, amelyik nem csupán a személyszállítás szolgáltatásnyújtási helyével
   foglalkozik, hanem véget vet a HÉA-kulcsok és a tagállamok által ebben az ágazatban
   jelenleg alkalmazott mentességek miatti különböző közlekedési fajták között fennálló
   verseny torzulásának. Azok a társaságok, amelyek jelenleg HÉA-t számítanak fel
   személyszállításért, nem voltak arról meggyőződve, hogy a kiindulás helye szerinti
   adózás mérsékelné a problémákat.
   A jelenlegi szabályozás, amely a megtett szállítási útszakasz alapján számít fel adót a
   személyszállításért, biztosítja, hogy az adó az igénybevétel helyszínéül szolgáló
   tagállamhoz kerül. Ha ezt a szabályt az indulás helye szerint adózás váltaná fel – amely
   a Bizottság vizsgálatai szerint az egyetlen lehetséges alternatíva –, a szállítási
   szolgáltatásokat nem lehetne ugyanolyan mértékben megadóztatni az igénybevétel
   helyén. Továbbá, az egyes tagállamokban megtett szállítási útszakasz szerinti
   árfelosztás terhét felváltaná az egyablakos mechanizmus.
   Ilyen feltételek mellett a Bizottság azt javasolja, hogy a jelenlegi szabály változatlan
   maradjon. Annak érdekében, hogy a jelenlegi szöveget hatékonyabban tükrözze, az
   eredetileg javasolt szövegezést kismértékben módosították.
   2.3.    A Közösségen belüli áruszállítás (a jelenlegi 28b. cikk C. (2) bekezdése)
   A jelenlegi szabályozás szerint a szolgáltatásnyújtás teljesítési helye az indulás helye
   abban az esetben, ha Közösségen belüli áruszállítási szolgáltatást nyújtanak HÉA
   céljából nem azonosított személyek számára. Ez azt feltételezi, hogy az olyan
   szállítással foglalkozó vállalatnak, amely adóalanynak nem minősülő személy részére
   hajt végre határokon átnyúló költöztetést, a kiindulási országban kell felszámítani a
   HÉA-t. Az ilyen társaságok ezért minden olyan tagországban HÉA-kötelesek, ahonnan
   költöztetést bonyolítanak.
   Habár ezt a gyakorlatot az érintett kereskedők nehézkesnek ítélik, nem lenne
   helyénvaló visszatérni sem az általános szabály, sem a megtett szállítási útszakasz
   szerinti gyakorlathoz. Fennáll a veszélye annak, hogy az ilyen szolgáltatásoknak a
   szolgáltatást nyújtó gazdasági tevékenységének székhelye szerinti adózása ahhoz
   vezethet, hogy a szolgáltatást nyújtó gazdasági tevékenységének székhelyét áthelyezi
   egy kedvezőbb HÉA-kulccsal rendelkező tagországba, vagy akár valamely EU-n kívüli
HU                                         10                                               HU
 ---pagebreak---    országba. Ennek az aggodalomnak adtak hangot sokan azok közül, akik válaszoltak a
   nyilvános konzultációra. Ennek ellenére inkább a kivétel fenntartása mellett foglalnak
   állást, amelyhez a piaci szereplők már hozzászoktak.
   Ennek a szabálynak a legfőbb hátránya abból fakad, hogy arra kényszeríti a költöztető
   társaságokat, hogy teljesítsék az összes HÉA-kötelezettségüket minden olyan
   tagállamban, ahonnan a költöztetés kiindul. Ezt a problémát azonban könnyen meg
   lehetne oldani az egyablakos mechanizmus alkalmazásával, amely lehetővé tenné e
   társaságok számára, hogy egy helyen összpontosítsák ezeket a kötelezettségeket.
   2.4.     Éttermek és vendéglátóipari szolgáltatások (a jelenlegi 9. cikk (1) bekezdése)
   Az éttermi szolgáltatások egy olyan ágazat, amelyhez számos tevékenység tartozik,
   melyeknek csupán egyike az élelmiszerellátás, és ahol a szolgáltatások túlsúlyban
   vannak. Ezeket a szolgáltatásokat – amelyek jellegüknél fogva tárgyiak, és könnyen
   azonosítható helyszínen, azonnali fogyasztás céljából szolgáltatják őket –, kivételes
   módon ott kellene megadóztatni, ahol a szolgáltatás ténylegesen történik. Bár ez
   gyakran ugyanaz a hely, ahol a szolgáltatást nyújtó gazdasági tevékenységének
   székhelye található – amely jelenleg az ilyen szolgáltatások adózása esetén döntő
   tényező –, azonban akadnak eltérések, különösen a vendéglátóipari szolgáltatások
   esetén. Ha ez az eset áll elő, a szabály, amely szerint a szolgáltatásnyújtás teljesítési
   helye az a hely, ahol a szolgáltatást ténylegesen végzik, jobban tükrözi a tényeket,
   hogy ezeket a szolgáltatásokat hol veszik igénybe bármilyen célból és szándékból
   kifolyólag. Ez a gyakorlat az ilyen szolgáltatást nyújtó szolgáltatók számára azonos
   feltételeket biztosít.
   Ennek megvalósítása érdekében a 9f. cikk (1) bekezdése egy új, d) ponttal egészül ki.
   Ez a szabály azonban nem alkalmazható éttermi vagy vendéglátóipari szolgáltatások
   nyújtása esetén, ha az hajó, repülőgép vagy vonat fedélzetén történik személyszállítási
   szolgáltatás nyújtásakor, mert rendkívül nehéz lenne meghatározni, ténylegesen hol
   történik a szolgáltatás nyújtása. Ehelyett az ilyen szolgáltatásokat, összhangban a
   fedélzeti termékértékesítéssel, a személyszállítás kiindulási helye szerint kell
   megadóztatni.
   Ennélfogva javasolt, hogy a 9d. cikk (1) bekezdése új (2) bekezdéssel egészüljön ki,
   amely meghatározza, hogy a hajók, repülőgépek vagy vonatok fedélzetén, adóköteles
   személyek részére történő éttermi vagy vendéglátóipari szolgáltatások helye a szállítás
   kiindulási helye legyen. Hasonló rendelkezést illesztenek be a 9f. cikk második
   bekezdéseként az adóalanynak nem minősülő személyek részére történő ilyen
   szolgáltatásról.
   2.5.     Közlekedési eszközök bérbeadása (a jelenlegi 9. cikk (1) bekezdése)
   A közlekedési eszközök bérbeadásának szolgáltatása a meghatározás szerint nem a
   közlekedési eszköz használatának helyén történik, hanem, tekintettel az egyszerűsítésre
   és az általános szabálynak való megfelelésre, azon a helyen, ahol a szolgáltatást nyújtó
   gazdasági tevékenységének székhelye van. Mivel a közlekedési eszközök könnyen
   átléphetik a határokat, ez a szabály nem biztosítja megfelelően, hogy a HÉA az
   igénybevétel helyéül szolgáló országhoz kerül. Ennek a problémának a
   megvizsgálásához külön szabályozás szükséges.
HU                                        11                                                 HU
 ---pagebreak---    Mivel a közlekedési eszköz igénybevételének helyét nehéz, ha nem lehetetlen,
   meghatározni, szükséges a HÉA felszámításához gyakorlati szabályt alkalmazni. A
   B2B javaslatban ezt a problémát az adózás helyének áthelyezésével oldották meg; a
   közlekedési eszköz hosszú távra szóló lízingje esetén az általános szabály szerint arra a
   helyre, ahol a szolgáltatás címzettje letelepedett. A csupán rövid távra szóló bérbeadás
   esetén a szolgáltatás helye a B2B javaslat szerint az a hely, ahol a szolgáltató
   letelepedett, amennyiben a közlekedési eszközt a ugyanabban a tagországban veszik
   igénybe. A gyakorlatban ez azt jelenti, hogy az adózás azon a helyen történik, ahol a
   szolgáltatás adóalanynak minősülő címzettje átveszi a közlekedési eszközt, kivéve
   abban az esetben, ha a szolgáltatást nyújtó gazdasági tevékenységének székhelye egy
   másik tagállamban van.
   Nem lenne kívánatos, hogy az adóalanyok és az adóalanynak nem minősülő személyek
   esetében történő közlekedésieszköz-bérbeadás eltérő szabályozás alá tartozzon. A
   nyilvános konzultációra kapott válaszokból kitűnik, hogy az érintett ágazatok számára
   ez komoly aggodalomra adna okot. A következetesség érdekében logikus lenne, ha a
   B2C-re vonatkozó szabályokat összehangolnák a B2B esetében javasolt eljárással.
   A rövid távú bérbeadás esetében ezáltal a kölcsönző társaságnak nem kellene
   meggyőződnie afelől, a szolgáltatás címzettje magánszemély vagy adóalany-e. Ehelyett
   a társaság abban a tagállamban számítaná fel a HÉA-t, ahol az adott személy rövid távú
   használat céljából igénybe veszi a közlekedési eszközt. Hosszú távú lízing esetében az
   ágazat által a B2B szolgáltatások esetében megfogalmazott aggodalmak a B2C
   szolgáltatásokra is érvényesek. A jelenlegi, a szolgáltatást nyújtó gazdasági
   tevékenységének székhelye szerinti adózás szabálya ahhoz vezet, hogy az
   autókölcsönző társaságok olyan tagállamokba költöznek át, ahol az autóbérlésre
   vonatkozó HÉA-kulcsok mértéke alacsonyabb, vagy ahol – az üzleti ügyfelek esetében
   – kedvezőbb levonási szabályok alkalmazhatók. Ennélfogva szükséges olyan
   szabályozás létrehozása, amely biztosítja, hogy a HÉA-t az igénybevétel helyéül
   szolgáló országban fizetik meg. Gyakorlati okokból ez a hely az, ahol a szolgáltatás
   címzettje letelepedett. Amennyiben a szolgáltatás címzettje adóalanynak nem minősülő
   személy, az adót a szolgáltatónak kell elszámolnia. A szolgáltatást nyújtók számára ez
   azzal a gyakorlati hátránnyal jár, hogy kénytelenek minden olyan tagállamban eleget
   tenni HÉA-kötelezettségeiknek, ahol adóalanynak nem minősülő ügyfeleik vannak. Ezt
   a problémát azonban könnyen meg lehetne oldani az egyablakos mechanizmus
   alkalmazásával, amely lehetővé tenné e társaságok számára, hogy egy helyre
   összpontosítsák ezeket a kötelezettségeket.
   Ennélfogva javasolt, hogy a 9f. cikk egy új, (3) bekezdéssel egészüljön ki, amely
   meghatározza, hogy a szolgáltatásnyújtás teljesítési helye adóalanynak nem minősülő
   személyeknek történő hosszú távú lízing esetében az a hely, ahol a szolgáltatás
   címzettje letelepedett, ahol állandó lakóhelye vagy szokásos tartózkodási helye
   van.Rövid távú bérbeadás esetén a szolgáltatás helye az a hely, ahol a közlekedési
   eszközt ténylegesen az adóalanynak nem minősülő személy rendelkezésére bocsátják.
   Ez a bekezdés a hosszú távú lízing fogalmát is meghatározza.
   2.6.    Kiállítások, vásárok, kulturális események, ingó materiális javak becslése és az
   azokon végzett munka (a jelenlegi 9. cikk (2) bekezdésének c. pontja)
   Kulturális, művészi, sport-, szórakoztatási és egyéb hasonló szolgáltatások esetében a
HU                                         12                                                HU
 ---pagebreak---    jelenlegi szabály azt írja elő, hogy az adózás az ilyen szolgáltatások nyújtásának
   tényleges teljesítési helyén történjen. Ez ugyanúgy vonatkozik az ingó materiális javak
   becslésével, valamint az azokon végzett munkával kapcsolatos szolgáltatásokra is.
   Széles körben elfogadott, hogy ez a szabály általában azt eredményezi, hogy az adózás
   az igénybevétel helyén történik. A jelenlegi szabályozás módosítása további
   problémákat okozhat (pl. a kereskedők átköltözése), és minden bizonnyal eltávolodna
   az igénybevétel helyén történő adózás elvétől. Az érintett szolgáltatók adminisztratív
   terhei a javasolt egyablakos mechanizmussal a lehető legkisebbre csökkenhetnének.
   Habár a jelenlegi szabályt változatlanul kellene hagyni, biztosítani kell, hogy csak
   azokra a szolgáltatásokra vonatkozzon, amelyek emberi jelenlétet követelnek meg.
   Másként az olyan szolgáltatások szolgáltatói, amelyek emberi jelenét nélkül
   nyújthatók, például a távképzés vagy távoktatás, olyan tagállamokba települhetnek át,
   ahol kedvezőbb HÉA-kulcsokat alkalmaznak az ilyen szolgáltatásokra, különösen, ha
   azokat a szolgáltatás olyan igénybevevőinek nyújtják, akik nem jogosultak előzetes
   HÉA levonására. Ennélfogva ezeket a szolgáltatásokat ott kell megadóztatni, ahol a
   szolgáltatás címzettje letelepedett, hasonlóan a többi, távértékesítéssel nyújtható
   szolgáltatáshoz.
   Ennek megvalósításához a 9f. cikk (1) bekezdésének c) pontját módosítani kell, hogy a
   szolgáltatás nyújtójának fizikai jelenléte nélkül végzett oktatás kikerüljön belőle.
   2.7.    Szolgáltatások távértékesítése (a jelenlegi 9. cikk (1) bekezdése)
   Az elektronikus szolgáltatások, a távközlési szolgáltatások, a rádió-és televízió-
   közvetítés, valamint a távoktatás nyújtható adóalanynak nem minősülő személyeknek
   távértékesítéssel is. A pénzügyi szolgáltatásokat egyre többször szintén ilyen módon
   biztosítják. Ha ezt a szolgáltatást adóalany számára nyújtják, akkor azt a szolgáltatás
   címzettjének tagországában adóztatják meg, az új B2B javaslatban megtartott szabály
   szerint. Ha adóalanynak nem minősülő személy számára nyújtják ezeket a
   szolgáltatásokat, akkor ezeket ott adóztatják meg, ahol a szolgáltató gazdasági
   tevékenységének székhelye van.
   Mivel ezeket a szolgáltatások egyszerűen nyújthatók, reális annak a kockázata, hogy a
   szolgáltató döntését, hogy hol legyen gazdasági vállalkozása székhelye, befolyásolhatja
   a HÉA-kulcs, különösen, ha a szolgáltatás igénybe vevője a HÉA egész terhét viseli. A
   tapasztalat azt bizonyítja, hogy az elektronikus szolgáltatásokra vonatkozó új
   szabályok elfogadásával az EU-n kívüli elektronikus szolgáltatók a legkedvezőbb
   HÉA-kulcsokkal rendelkező EU tagállamokban hoztak létre vállalkozásokat, ahonnan
   EU-szerte szolgáltatást nyújtanak a szolgáltatást igénybe vevők részére. Az EU
   társaságai szintén megváltoztatják gazdasági tevékenységük székhelyét, hogy
   részesüljenek e versenyelőnyből.
   Az igénybevétel helye szerinti adózás általános elvét ekkor nem lehet többé betartani,
   mint ahogy az egyenlő feltételek szerinti kereskedelmet sem. Ez számos tagállam
   számára aggodalomra ad okot, amint azt többször, legutóbb a B2B javaslatot megvitató
   tanácsi megbeszéléseken hangsúlyozták.
   Az adóalanynak nem minősülő személyek számára nyújtott ilyen típusú szolgáltatás
   esetében az adózás helye a szolgáltató gazdasági tevékenységének székhelye helyett az
   a hely kell, hogy legyen, ahol a szolgáltatás címzettje letelepedett. Ez a kivétel azonban
HU                                         13                                                 HU
 ---pagebreak---    a jelen szinten nem vonatkozik a pénzügyi szolgáltatásokra, amelyek legtöbbje
   mentességet élvez. Ehelyett az ezen szolgáltatásokkal kapcsolatos eljárásokat a
   pénzügyi szolgáltatások adózásáról szóló általános javaslatban kell megvizsgálni.
   Ezzel a szabállyal a szolgáltatónak abban a tagállamban kell a HÉA-t felszámítania,
   ahol a szolgáltatása címzettjei letelepedtek vagy ahol állandó lakhellyel rendelkeznek,
   a HÉA-nak az egyes tagállamokban érvényes kulcsát alkalmazva. Ez lehet az oka,
   hogy a nyilvános konzultáció során az ezen a téren tevékenykedő társaságoktól
   rendkívül negatív visszajelzések érkeztek. Ez a megoldás valóban további
   adminisztratív terhet jelent majd ezen kereskedők számára, de az ebből fakadó
   hátrányok nagy része elhárítható, ha a kereskedők az egyablakos mechanizmust
   választják, ahol egy helyen kell minden kötelezettségnek eleget tenni, és ehhez
   elektronikus eszközt is igénybe vesznek. Így tehát a Bizottság meg van arról győződve,
   hogy ez a javaslat csak akkor érheti el teljes körű egyszerűsítési törekvéseit, ha az
   egyablakos mechanizmus társul hozzá. E nélkül az egyszerűsítés nélkül a módosított
   szabályok aránytalan adminisztratív terhet jelentenének a vállalkozásoknak,
   ellentmondva a lisszaboni stratégia elveinek.
   Ez a szabály valamennyi szolgáltatóra vonatkozna, tekintet nélkül arra, hogy az EU-n
   belül vagy kívül telepedtek le. A nem EU-tagállamban letelepedett szolgáltatók így
   ugyanolyan bánásmódban részesülnének, mint az EU-ban letelepedettek, és
   ugyanazokat a szabályokat kellene betartaniuk, beleértve azt a kötelezettséget, hogy az
   egyes tagállamoknak járó HÉA-t ott fizessék, ahol HÉA-kötelezettségük van. Jelenleg
   egy ideiglenes különös szabály rendelkezik arról, hogy az EU-n kívül letelepedett, az
   EU-n belüli, adóalanynak nem minősülő személyek számára elektronikusan
   szolgáltatást nyújtók szolgáltatásait ott adóztatják meg, ahol a szolgáltatás címzettje
   letelepedett. Ezt a szabályt az irányelv 26. cikke c) pontjában meghatározott különleges
   sémájával együtt az EU-n kívüli letelepedett, elektronikus szolgáltatást nyújtó
   szolgáltatók betartották. Bár az elsőfokú adóbehajtás elsősorban a tagállamok feladata,
   a 2002/38/EK irányelv működésének megfigyelésével összefüggésben a tagállamok
   olyan információt szolgáltattak a Bizottságnak, amely azt mutatta, hogy 2004. július
   30-án az egyszerűsített sémát használó, nem letelepedett adóalanyok regisztrációinak
   száma 617 volt. A 2004. június 30-át megelőző egy évben ezek a nem letelepedett
   adóalanyok összesen 90 315 000 euro összegű HÉA-t fizettek.
   A Bizottság 2004 júniusában a Fiscalis program keretében is tartott egy tájékoztatót,
   ahol megvitatták az irányelv gyakorlati végrehajtását. A tagállamok kifejezték
   elégedettségüket ennek hasznossága és alkalmazása kapcsán. Ennélfogva a javasolt
   szabályok a 9. cikk (2) bekezdése f) pontjának ideiglenes szabályát állandóvá tennék.
   Az irányelv 26. cikke c) pontjával kapcsolatos résszel jelenleg foglalkoznak az
   általános egyablakos mechanizmus összefüggésében.
   Ezért az eredményért a javaslat szerint el kell hagyni a 9g. cikket, amely az új 9g. cikk
   bevezetésével feleslegessé válik. Másodsorban javasolt, hogy a 9g. cikk első bekezdése
   helyébe olyan szöveg lépjen, amely az adóalanynak nem minősülő személyek számára
   távértékesítéssel nyújtható szolgáltatásokat tárgyalja. Ezért az eredményért a javaslat
   szerint el kell hagyni a 9g. cikket, amely az új 9g. cikk bevezetésével feleslegessé
   válik. A Bizottság úgy véli, hogy abban az esetben kell a fenti szolgáltatásokra
   összpontosítani, ha fennáll a verseny torzulásának vagy a kereskedelem áthelyezésének
   veszélye, mintsem hogy valamennyi, távértékesítéssel nyújtható szolgáltatásra egy
   általános elvet vezessenek be.
HU                                         14                                                HU
 ---pagebreak---    Végezetül, annak érdekében, hogy a kereskedők számára lehetővé tegyék a jelenlegi,
   az adókötelesnek nem minősülő személyek számára nyújtott elektronikus
   szolgáltatások adózásának helyét, a Bizottság javasolja, hogy ezek a szabályok
   legkésőbb 2006. július 1-jéig lépjenek hatályba.
   2.8.     Közvetítő szervezetek által nyújtott szolgáltatások (a jelenlegi 28c. cikk E. (3)
   bekezdése)
   Amikor nem HÉA céljából azonosított végső felhasználók számára közvetítő
   szervezetek nyújtanak szolgáltatást, ezeket a szolgáltatásokat azon a helyen adóztatják
   meg, ahol a velük kapcsolatos fő ügyletet (termékértékesítés, szolgáltatások nyújtása
   vagy Közösségen belüli felvásárlás) megadóztatják. Mivel ezt a szabályt nem mindig
   könnyű alkalmazni, fontolóra vették, hogy a közvetítő szervezetek által nyújtott
   szolgáltatásokat ott adóztatják meg, ahol a közvetítő letelepedett. Bármely ilyen
   változás azonban aggodalomra ad okot, mivel a Közösségen kívül letelepedett
   közvetítő szervezetek által nyújtott szolgáltatások kikerülnék az adózást annak
   ellenére, hogy kapcsolatban vannak az EU-tevékenységekkel. A verseny ebből adódó
   torzulását tovább fokozhatja a szolgáltatók átköltözése, akár az EU-n belül is, egy
   alacsonyabb HÉA-kulcsot alkalmazó tagállamba. Ez a kockázat különösen nagy az
   ilyen típusú szolgáltatások esetén, mert kevés felszerelést és irodai teret igényelnek.
   Ezeket az aggodalmakat osztja azon ágazatok – különösen a szállítási ágazat, az
   utazásszervezők és az utazási irodák – nagy része is, amely válaszolt a nyilvános
   konzultációra.
   Ezek alapján az érvek alapján és megfontolva a tényeket, melyek szerint a további
   megfelelés és az adózás okozta torzulás hátrányai nyilvánvalóan ellensúlyozzák annak
   a rendszernek a megváltoztatásával kapcsolatos előnyöket, amely, bár nem ideális, de a
   kereskedők által az évek során működőképessé vált, a Bizottság javasolja a közvetítő
   szervezetek által a szolgáltatás adóalanynak nem minősülő címzettjének nyújtott
   szolgáltatás helyére vonatkozó jelenlegi szabályok fenntartását. Azonban a szabályokat
   nem a jelenlegi formájukban tartják fenn, hanem az egyértelműség érdekében egyetlen
   rendelkezésben foglalják majd össze. E célból a 9i. cikket, amelyből 9h. cikk lesz,
   módosítani kell, hogy egyértelműen meghatározza, hogy az ilyen szolgáltatások
   teljesítési helye az a hely legyen, ahol a fő ügyletet lebonyolítják. A 9i. cikk eredeti
   szövegében meghatározott kivételeket törlik, így a közvetítő szervezetek által a
   szolgáltatás adóalanynak nem minősülő címzettjeinek nyújtott valamennyi szolgáltatás
   benne foglaltatik.
   2.9.     Nem EU-tagállamban letelepedett szolgáltatást nyújtók és kedvezményezettek
   (a jelenlegi 9. cikk (2) bekezdés e) és f) pontja)
   Ha a jelenlegi 9. cikk (2) bekezdése e) pontja szerinti szolgáltatásokat a szolgáltatás
   olyan címzettjeinek nyújtják, akik nem a Közösségen belül telepedtek le, a
   szolgáltatásnyújtás helye jelenleg a Közösségen kívül helyezkedik el. Ezt a helyzetet
   fenn kell tartani.
   Ha e-kereskedelmi, távközlési vagy műsorszolgáltatási szolgáltatásokat egy
   Közösségen kívüli szolgáltató nyújtja, a jelenlegi szabályok szerint a szolgáltató
   köteles lehet a HÉA-t abban a tagállamban kifizetni, ahol a szolgáltatás adóalanynak
   nem minősülő címzettje letelepedett, vagy abban a tagállamban, ahol a szolgáltatást
HU                                          15                                                HU
 ---pagebreak---    tulajdonképpen igénybe veszik. Ezeket a rendelkezéseket azért foglalták bele, hogy
   biztosítsák az EU-ban vagy azon kívül letelepedett szolgáltatók közötti tisztességes
   versenyt a szolgáltatás EU-n belüli, adóalanynak nem minősülő címzettjének történő
   szolgáltatás esetén. Ezek a szabályok fennmaradnak és beépülnek a felülvizsgált 9h.
   cikkbe, amely így 9g. cikk lesz.
   Tekintetbe véve, hogy ezeket a rendelkezéseket a 9g. és 9h. cikkek fedik le, a javaslat
   szerint a 9j. cikket módosítani kell, amely így a 9i. cikk lesz a h), j), k) és l) pontokra
   való hivatkozás elhagyásával.
   2.10. Rendelkezés az adózás elkerülésének megakadályozásáról (a jelenlegi 9. cikk
   (3) bekezdése)
   A jelenlegi szabályok lehetővé teszik a tagállamok számára, hogy ne vegyék tekintetbe
   a szolgáltatásnyújtás teljesítési helyére vonatkozó szabályokat a kettős adózás, az
   adózás elmaradása vagy a verseny torzulása kivédésének elkerülésére. Ennek a
   szabálynak a hatálya korlátozott, mert csak a 9. cikk (2) bekezdésének e) pontjában
   szabályozott szolgáltatásra vonatkozik. Azonban a B2B javaslat már előirányozta
   ennek a szabálynak a kiterjesztését minden, a szolgáltatásnyújtás teljesítési helyére
   vonatkozó rendelkezésre, beleértve az adóalanyokat és az adóalanynak nem minősülő
   személyeket. Ezért további változtatás nem szükséges.
   2.11.    Információcsere a HÉA információcsere rendszer (VIES) által
   A Bizottság eredeti javaslatában indítványozta annak bevezetését, hogy az adóalanyok
   kötelezettségei tartalmazzák a szolgáltatásokat összesítő bevallásaikban, így téve
   lehetővé a tagállamok közötti információcserét a VIES információcsere rendszert
   használva 2008. január 1-jei hatállyal. Ez azért volt így, mert a javaslattétel idejében a
   Bizottság a VIES tökéletesítése érdekében megvalósíthatósági tanulmány kivitelezését
   tervezte. Ez a tanulmány elkészült, és bebizonyosodott, hogy technikailag lehetséges a
   szolgáltatásokra vonatkozó információ cseréje a jelenlegi VIES-en belül. Ennek
   megfelelően a az adóalanyokra vonatkozó jelentéstételi kötelezettség kezdete a javasolt
   módosítás hatályba lépésének napja lesz, azaz 2006. július 1., a 2008. január 1-jei
   dátumot pedig törlik.
   2.12.    Technikai változtatások a javaslathoz
   Végezetül számos technikai változtatásra volt szükség a rendelkezések
   megszövegezésének tisztázása érdekében, valamint az e javaslat által módosított
   cikkek hivatkozásai miatt.
   Az 1. cikk (2) bekezdésében a 9d. cikk bekezdéseit megszámozták és új (2) bekezdést
   illesztettek be. A hosszú távú lízing jelenlegi, a (3) bekezdésben szereplő
   meghatározását az (1) bekezdésre utaló hivatkozással egészítik ki.
   A 9e. cikk (1) bekezdésében a következő szavakat elhagyták: „a közvetítő szervezetek
   szolgáltatásait”, mivel ezeket az új 9h. cikk tárgyalja.
   A 9g. cikket el kell hagyni, a régi 9h., 9i., 9j. és 9k. cikkek jelölése pedig ennek
   megfelelően változik.
HU                                         16                                                  HU
 ---pagebreak---    A 9g. cikkben, mivel az első bekezdést az új (1) bekezdés váltja fel, a (2) bekezdés
   hivatkozása ennek megfelelően módosul és helyesen: „az (1) bekezdés b) pontjának
   alkalmazásában”.
   A 12. cikk (3) bekezdése a) pontját módosító eredeti javaslat 1. cikkének (3)
   bekezdésében a 9j. cikk k) pontjára történő hivatkozás helyébe az új 9g. cikk (1)
   bekezdése a) pontjára történő hivatkozás lép.
   Az 1. cikk (4) bekezdése b) pontjában a 21. cikket, a 28g. cikk szerinti változatban,
   mely új (5) bekezdéssel egészül ki, módosítják, hogy egyértelműen jelezze az új
   bekezdés számát.
   Hasonlóképpen, a 22. cikk (6) bekezdésének b) pontja első albekezdése szövegét a b)
   pontra való hivatkozással egészítik ki a B2B javaslat 1. cikk (5) bekezdése által
   módosított 28h. cikkben meghatározott változat szerint.
   A 22. cikk (6) bekezdése b) pontját eredetileg kiegészítő hatodik albekezdést a 28. cikk
   g) pontjában meghatározott változat szerint, az 1. cikk (5) bekezdése c) pontja által,
   elhagyják.
HU                                       17                                                 HU
 ---pagebreak---                                                             2003/0329 (CNS)
                                            Módosított javaslat
                                       A TANÁCS IRÁNYELVE
     a 77/388/EGK irányelvnek a szolgáltatásnyújtás teljesítési helye tekintetében történő
                                              módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 93. cikkére,
   tekintettel a Bizottság javaslatára1,
   tekintettel az Európai Parlament véleményére2,
   tekintettel a Gazdasági és Szociális Bizottság véleményére3,
   mivel:
   (1)     A belső piac létrejötte, a globalizáció, a szabályozás hiánya és a műszaki változások
           együttesen rendkívüli mértékben megváltoztatták a szolgáltatások kereskedelmének
           mennyiségét és módját. Egyre több szolgáltatást lehet a távértékesítéssel is biztosítani.
           Erre válaszul az évek során többféle intézkedés született, és számos szolgáltatást
           jelenleg a rendeltetési hely elve szerint adóztatnak meg.
   (2)     A belső piac megfelelő működése a tagállamok forgalmi adóra vonatkozó
           jogszabályainak összehangolásáról – közös hozzáadottértékadó-rendszer: egységes
           adóalap-megállapítás – szóló, 1977. május 17-i 77/388/EGK tanácsi irányelv4
           módosítását követeli meg a szolgáltatásnyújtás helyét illetően, követve a Bizottság
           stratégiáját a közös HÉA rendszer5 korszerűsítését és egyszerűsítését illetően.
   (3)     Valamennyi szolgáltatásnyújtás esetében az adózás helye az elv szerint az a hely, ahol
           a tényleges igénybevétel történik. Ha a szolgáltatásnyújtás teljesítési helyére
           vonatkozó általános szabályokat szabályt ily módon megváltoztatnák, továbbra is
           szükség lenne alkalmazni mind igazgatási, mind szakpolitikai szempontból szükséges
           lenne még az általános szabály alóli kivételeket megállapítani.
   1
           HL C ., ., . o.
   2
           HL C ., ., . o.
   3
           HL C ., ., . o.
   4
           HL L 145., 1977.6.13., 1. o. A legutóbb a 2003/92/EK irányelvvel (HL L 260., 2003.10.11., 8.o.)
           módosított irányelv.
   5
           COM(2000) 348 végleges.
HU                                                   18                                                    HU
 ---pagebreak---    (4)     Az adóalanyoknak nyújtott szolgáltatások esetében az általános szabályt a
           szolgáltatásnyújtás teljesítési helyét figyelembe véve a szolgáltatás címzettje, nem
           pedig a szolgáltatást nyújtó letelepedési helye szerint kell megalkotni.
   (5)     Ha a szolgáltatást adóalanynak nem minősülő személynek nyújtják, az általános
           szabály továbbra is az, hogy a szolgáltatásnyújtás teljesítési helye az a hely, ahol a
           szolgáltatást nyújtó gazdasági tevékenységének székhelye van.
   (6)     Bizonyos körülmények között a szolgáltatásnyújtás teljesítési helyére vonatkozó
           általános szabály nem alkalmazható sem az adóalanyok, sem az adóalanynak nem
           minősülő személyek esetében, és meghatározott kivételes érvényesek. Ezeknek a
           kivételeknek nagyrészt létező követelményeken kell alapulniuk, és tükrözniük kell az
           igénybevétel helye szerinti adózás elvét, miközben nem követelhetnek aránytalanul
           nagy adminisztratív terhet egyes kereskedőktől.
   (7)     Ha az adóalany olyan személytől részesül szolgáltatásban, aki más tagállamban
           telepedett le, a fordított adózási mechanizmus lesz kötelező, azaz az adóalanynak
           magának kell megállapítania az igénybevett szolgáltatásra vonatkozó HÉA megfelelő
           összegét.
   (8)     Az adóalany különböző telephelyei közötti szolgáltatások rendszerint a 77/388/EGK
           irányelv hatályán kívül esnek. A nagyobb jogbiztonság érdekében ezt a helyzetet jogi
           aktusnak kell megerősítenie.
   (9)     A 77/388/EGK irányelvet tehát ennek megfelelően módosítani kell,
   ELFOGADTA EZT AZ IRÁNYELVET:
                                                 1. cikk
   A 77/388/EGK irányelv az alábbiaknak megfelelően módosul:
   1. A 6. cikk a következő (6) bekezdéssel egészül ki:
             „6.   Ha egyetlen jogalanynak egynél több állandó telephelye van, a telephelyek
                   közötti szolgáltatások nem tekintendők szolgáltatásnak.”
   2. A 9. cikk helyébe a következő szöveg lép:
                                                „9. cikk
                                           Általános szabály
   1.        Az adóalanyoknak nyújtott szolgáltatások teljesítési helye az a hely, amely a
             szolgáltatás címzettje gazdasági tevékenységének székhelye, vagy ahol olyan állandó
             telephellyel rendelkezik, amely számára a szolgáltatást igénybe veszi.
             Ha azt a helyet, ahol az adóalany gazdasági tevékenységének székhelye vagy állandó
             telephelye van, nem lehet meghatározni, a szolgáltatásnyújtás teljesítési helye az a
             hely lesz, ahol az adóalany állandó lakóhelye vagy szokásos tartózkodási helye van.
HU                                                 19                                             HU
 ---pagebreak---    2.        Az adóalanynak nem minősülő személyeknek nyújtott szolgáltatások teljesítési helye
             az a hely, amely a szolgáltatást nyújtó gazdasági tevékenységének székhelye, vagy
             ahol olyan állandó telephellyel rendelkezik, amelytől a szolgáltatást igénybe veszik.
   3.        Az (1) és (2) bekezdés alkalmazásában, ha a személy olyan adóalany, aki olyan
             tevékenységeket vagy ügyleteket is folytat, melyek nem tekintendők az áruk vagy
             szolgáltatások adóköteles szolgáltatásának, adóalanynak tekintendő minden számára
             nyújtott szolgáltatás tekintetében, kivéve abban az esetben, ha a szolgáltatást saját
             vagy alkalmazottai személyes használatára veszik igénybe.
                                                 9a. cikk
                                                Ingatlan
   Az ingatlannal kapcsolatos szolgáltatásnyújtás – beleértve az ingatlanügynökök és szakértők
   szolgáltatásait, a hotelek és hasonló létesítmények szálláshelyadási szolgáltatását, az ingatlan
   használati jogának biztosítását, valamint az építés előkészítését és koordinálását lehetővé tevő
   szolgáltatásokat, úgymint a mérnöki szolgáltatások és az olyan cégek szolgáltatásai, amelyek
   helyszíni felügyeletet nyújtanak – teljesítési helye az a hely, ahol az ingatlan található.
                                                 9b. cikk
                                            Személyszállítás
   A személyszállítás teljesítési helye az a hely, ahol a szállítás végbemegy, arányosan a megtett
   szállítási útszakasszal.
                                                 9c. cikk
                 Kulturális, művészi, sport-, szórakoztató és hasonló tevékenységek
   A kulturális, művészi, sport-, szórakoztató és hasonló tevékenységek – beleértve az ilyen
   tevékenységek szervezőit, és, amennyiben helyénvaló, az ilyen tevékenységekhez rendelt
   szolgáltatások nyújtását – szolgáltatásnyújtásának teljesítési helye az a hely, ahol az említett
   szolgáltatásokat ténylegesen biztosítják.
                                                 9d. cikk
                       Adóalanyok számára nyújtott specifikus szolgáltatások
   1.        Az adóalanyok számára nyújtott szolgáltatás teljesítési helye, kivéve a materiális
             javak hosszú távú bérlését, lízingjét, vagy az ilyen javakon végzett munkát, az a hely,
             ahol a szolgáltatás nyújtója létrehozta gazdasági tevékenységét, vagy ahol állandó
             lakóhelye, illetve szokásos tartózkodási helye található, ha teljesülnek a következő
             feltételek:
HU                                                  20                                               HU
 ---pagebreak---           a)     a szolgáltatásokat abban a tagállamban nyújtják, ahol a szolgáltatás nyújtója
                 letelepedett, állandó telephellyel rendelkezik, vagy ahol állandó lakóhelye vagy
                 szokásos tartózkodási helye található;
          b)     A szolgáltatás megköveteli a szolgáltatás nyújtójának fizikai jelenlétét, vagy a
                 szolgáltatásnyújtás eszközeinek tárgyi jelenlétét ugyanakkor, amikor a
                 szolgáltatás címzettje is jelen van;
          c)     a szolgáltatást magánszemélynek nyújtják azonnali igénybevétel céljából.
   2.     Ha éttermi és vendéglátóipari szolgáltatásokat adóalanyoknak nyújtják hajók,
          repülőgépek        vagy      vonatok      fedélzetén    személyszállítás    során,    a
          szolgáltatásnyújtás teljesítési helye a személyszállítás kiindulási helye.
   3.     Az (1) bekezdés alkalmazásában a „hosszútávú bérlés vagy lízing” olyan
          megállapodás által szabályozott rendelkezést jelent, amely harminc napnál hosszabb
          időtartamra teszi lehetővé az ingó materiális javak folyamatos igénybevételét.
                                                9e. cikk
                   Áruszállítás adóalanynak nem minősülő személyek részére
   1.     Az adóalanynak nem minősülő személyek részére történő áruszállítási szolgáltatás
          teljesítési helye, beleértve a Közösségen belüli szállítást és a közvetítő szervezetek
          szolgáltatásait, az indulás helye.
   2.     A tagállamoknak nem kell az adót a Közösségen belüli, az áruszállítás azon részére
          alkalmazniuk, amely olyan vízi úton történik, amely nem képezi a közösségi
          felségterület részét.
   3.     A „Közösségen belüli áruszállítás” olyan áruszállítást jelent, amely esetében az
          indulás és az érkezés helye két különböző tagállamban található.
   4.     Az olyan áruszállítás, ahol az indulás és érkezés helye ugyanannak a tagállamnak a
          területén található, Közösségen belüli áruszállításnak tekintendő, ha a szállítás
          közvetlen kapcsolatban áll az olyan áruszállítással, ahol az indulás és érkezés helye
          két különböző tagország területén található.
   5.     Az Az „indulás helye” az a hely, ahonnan az áruszállítás ténylegesen indul, tekintet
          nélkül az árutárolás helyéig megtett szállítási útszakaszra, az az „érkezés helye”
          pedig az a hely, ahol az áruszállítás ténylegesen befejeződik.
                                                9f cikk
      Adóalanynak nem minősülő személyek számára nyújtott specifikus szolgáltatások
   1.     Az adóalanynak nem minősülő személyeknek nyújtott nyújtott szolgáltatások
          teljesítési helye az a hely, ahol ezeket a szolgáltatásokat ténylegesen nyújtják:
HU                                                21                                              HU
 ---pagebreak---             a)     alárendelt szállítási tevékenységek, mint a berakodás, kirakodás, kezelés és
                   hasonló tevékenységek más személyek nevében és képviseletében;
            b)     ingó materiális javak becslése és rajtuk végzett munka;
            c)     tudományos és oktatási tevékenységekkel kapcsolatos szolgáltatások, kivéve a
                   9g. cikk (1) bekezdése d) pontjában említett oktatási szolgáltatásokat,
                   beleértve az ilyen tevékenységek szervezőit, és, amennyiben helyénvaló, az
                   alárendelt szolgáltatásokat;
            d)     éttermi és vendéglátóipari szolgáltatásokat;
   2.       Ha éttermi és vendéglátóipari szolgáltatásokat adóalanynak nem minősülő
            személyeknek nyújtják hajók, repülőgépek vagy vonatok fedélzetén
            személyszállítás során, a szolgáltatásnyújtás teljesítési helye a személyszállítás
            kiindulási helye.
   3.       A közlekedési eszközök adóalanynak nem minősülő személyek részére történő
            hosszútávú bérbeadása vagy lízingje teljesítési helye az a hely, ahol a
            szolgáltatás címzettje letelepedett, ahol állandó lakóhelye, illetve szokásos
            tartózkodási helye van.
            A közlekedési eszközök bérlésének teljesítési helye, kivéve a hosszú távú
            bérbeadást vagy lízinget, az a hely, ahol a közlekedési eszközt ténylegesen az
            adóalanynak nem minősülő személy rendelkezésére bocsátják.
            A „hosszútávú bérbeadás vagy lízing” olyan megállapodás által szabályozott
            elrendezést jelent, amely harminc napnál hosszabb időtartamra teszi lehetővé az
            ingó materiális javak folyamatos igénybevételét vagy használatát.
                                                9g.cikk
         Adóalanynak nem minősülő személyek számára nyújtott elektronikus szolgáltatások
   2006. június 30-ig az adóalanynak nem minősülő személyek számára elektronikusan nyújtott
   szolgáltatások – beleértve különösen az L. mellékletben említett szolgáltatásokat, valamint az
   olyan adóalany által nyújtott szolgáltatásokat, aki gazdasági tevékenységének színhelye vagy
   állandó telephelye, ahonnan a szolgáltatást nyújtja, a Közösségen kívül található –
   nyújtásának teljesítési helye az a hely, ahol az adóalanynak nem minősülő személy
   letelepedett, állandó lakóhelye vagy szokásos tartózkodási helye van.
                                                9g. cikk
   Adóalanynak nem minősülő személyek számára távértékesítéssel nyújtott szolgáltatások
   1.       A szolgáltatásnyújtás teljesítési helye a következő szolgáltatások esetében az a
            hely, ahol a szolgáltatás címzettje letelepedett, állandó lakóhelye vagy szokásos
            tartózkodási helye van:
HU                                                 22                                             HU
 ---pagebreak---             a)    elektronikus úton nyújtható szolgáltatások, különösen az L. mellékletben
                  említettek;
            b)    telekommunikációs szolgáltatások, beleértve a globális információs
                  hálózatokhoz való hozzáférés nyújtását;
            c)    rádiós és televíziós közvetítés;
            d)    a szolgáltató fizikai jelenléte nélkül megvalósuló oktatás.
   2.       Az (1) bekezdés b) pontjának alkalmazásában a „távközlési szolgáltatások” a
            bármifajta jelek, szavak, képek és hangok vagy információk vezetéken, rádión,
            optikai vagy egyéb elektromágneses rendszeren keresztül történő továbbításához,
            kibocsátásához vagy fogadásához kapcsolódó szolgáltatásokat jelenti, beleértve az
            ilyen továbbítási, kibocsátási vagy fogadási kapacitás használati jogának kapcsolódó
            átengedését vagy átruházását.
                                                 9h. cikk
       Adóalanynak nem minősülő személyek számára közvetítő szervezet által nyújtott
                                             szolgáltatások
   A mások nevében és képviseletében fellépő közvetítő szervezet által adóalanynak nem
   minősülő személyeknek nyújtott szolgáltatások teljesítési helye – ha ezek a szolgáltatások
   részét képezik a 9e. és 9j. cikkben nem említett ügyleteknek – az a hely, ahol 9a.-9g. és 9i.
   cikk rendelkezéseinek megfelelően a fő ügyletet lebonyolítják.
                                                 9i. cikk
         A Közösségen kívüli, adóalanynak nem minősülő személyek számára nyújtott
                                             szolgáltatások
   A Közösségen kívül letelepedett, vagy a Közösségen kívül lakóhellyel vagy tartózkodási
   hellyel rendelkező adóalanynak nem minősülő személy számára nyújtott nyújtott következő
   szolgáltatások teljesítési helye az a hely, ahol a személy letelepedett, ahol állandó lakóhelye
   vagy szokásos tartózkodási helye van:
   a)       szerzői jogok, szabadalmak, engedélyek, védjegyek és hasonló jogok átengedése
            vagy átruházása;
   b)       reklámszolgáltatások;
   c)       szaktanácsadók, mérnökök, tanácsadó cégek, jogászok, könyvelők szolgáltatásai, és
            hasonló szolgáltatások, valamint adatfeldolgozás és információszolgáltatás;
   d)       az ebben a cikkben említett üzleti tevékenység vagy jog teljes vagy részleges
            folytatástól, illetve gyakorlásától való tartózkodás kötelezettsége;
   e)       bankügylet, pénzügyi és biztosítási ügyletek, beleértve a viszontbiztosítást, a
            páncélszekrények kölcsönzésének kivételével,
HU                                                  23                                             HU
 ---pagebreak---    f)       munkaerőkölcsönzés;
   g)       ingó materiális javak kölcsönzése, valamennyi közlekedési eszköz és egyéb jármű
            kivételével;
   h)       telekommunikációs szolgáltatások, beleértve a globális információs hálózatokhoz
            való hozzáférés nyújtását;
   h)       a földgáz- és áramelosztó rendszerekhez való hozzáférés és az ezeken keresztül
            történő szállítás vagy továbbítás szolgáltatásának, valamint egyéb közvetlenül
            kapcsolódó szolgáltatások nyújtása.
   j)       rádiós és televíziós közvetítés;
   k)       elektronikusan nyújtott szolgáltatások, különösen az L. mellékletben említettek;
   l)       meghatalmazottak szolgáltatásai, akik mások nevében és képviseletében
            cselekednek, amikor főkötelezettjük számára beszerzik az ebben a cikkben említett
            szolgáltatásokat.
                                                9j. cikk
                                      A kettős adózás elkerülése
   A kettős adózás, az adózás elmaradása és a verseny torzulása elkerülése érdekében a
   tagállamok, a 9.- 9i. cikkben említett szolgáltatásokra tekintettel, tekinthetik:
   a)       a szolgáltatásnyújtás teljesítési helyét, ha területükön belül helyezkedik el,
            Közösségen kívüli területnek, ha a szolgáltatások tényleges használata vagy
            igénybevétele a Közösségen kívül történik.
   b)       a szolgáltatásnyújtás teljesítési helyét, ha a Közösségen kívül helyezkedik el, a
            tagállamon belüli területnek, ha a szolgáltatások tényleges használata vagy
            igénybevétele azon belül történik.
   3. A 12. cikk (3) bekezdése a) pontjában a negyedik albekezdés helyébe a következő szöveg
            lép:
            „A harmadik albekezdés nem vonatkozik a 9g. cikk (1) bekezdése a) pontjában
            említett szolgáltatásokra."
   4. A 21. cikk 28g. cikkben meghatározott változata a következőképpen módosul:
            a) Az (1) bekezdés b) pontjának helyébe a következő szöveg lép:
                  „b)    azon adóalanyok, akik számára a 9. cikk (1) bekezdésében meghatározott
                         szolgáltatásokat nyújtják, ha a szolgáltatásokat az ország területén nem
                         letelepedett adóalany végzi;”
            b) a következő (5) bekezdéssel egészül ki:
HU                                                 24                                             HU
 ---pagebreak---                   „5.   Ha az adóköteles tranzakciót az adóalany olyan telephelye végzi, amely
                        nem az ország területén található, és ugyanakkor az a személy a
                        szolgáltatás címzettjével azonos tagállamban rendelkezik telephellyel, az
                        adóalanyt az (1) és (2) bekezdés alkalmazásában az ország területén
                        letelepedettnek kell tekinteni."
   5. A 22. cikk (6) bekezdésének b) pontja, a 77/388/EGK irányelv 28h. cikke szerint, a
   következőképpen módosul:
           a) Az első albekezdés helyébe a következő szöveg lép:
                  b) „Minden hozzáadottérték-adó elszámolása céljából azonosított adóalanynak
                        összesítő bevallást kell benyújtania a hozzáadottérték-adó elszámolása
                        céljából azonosított beszerzőkről, akiket árukkal látott el a 28c. cikk A. a)
                        és d) pontjában meghatározott feltételek szerint, valamint az ötödik
                        albekezdésben említett ügyletekben hozzáadottérték-adó elszámolása
                        céljából azonosított címzettekről, továbbá a szolgáltatás adóalany
                        címzettjeiről, akik számára a 9. cikk (1) bekezdésében meghatározott
                        rendelkezések szerint szolgáltatást nyújtott.”
           b) A harmadik albekezdés helyébe a következő szöveg lép:
                  „Az összesítő bevallás meghatározza:
                  –     azon számot, amely révén az adóalanyt a hozzáadottérték-adó
                        szempontjából nyilvántartják belföldön és amelynek keretében
                        termékértékesítéseket hajtott végre a 28c. cikk A. a) pontjában
                        megállapított feltételek mellett, valamint amelynek keretében
                        szolgáltatásértékesítést hajtott végre a 9. cikk (1) bekezdésében
                        meghatározott feltételek szerint,
                  –     azon számot, amelynek révén a termékeket beszerző személyt a
                        hozzáadottérték-adó      szempontjából      nyilvántartják     egy     másik
                        tagállamban, és amelynek keretében a termékeket részére értékesítették,
                  –     termékeket beszerző valamennyi személy tekintetében az adóalany által
                        teljesített termékértékesítések összértékét. Ezen összegeket bejelentik
                        azon naptári negyedévre vonatkozóan, amely során az adó
                        felszámíthatóvá vált.”
           c) Az alábbi második albekezdéssel egészül ki:
           „2008. január 1-jétől a szolgáltatások tekintetében az első és harmadik albekezdés
           rendelkezése alkalmazandók."
   6. A 28b (C), (D), (E) és (F) cikkeket törölték.
HU                                                25                                                  HU
 ---pagebreak---                                                 2. cikk
   1.       1.     A tagállamok hatályba léptetik azokat a törvényi, rendeleti és közigazgatási
            rendelkezéseket, amelyek szükségesek ahhoz, hogy az irányelvnek legkésőbb 2006.
            július 1-jéig megfeleljenek. Haladéktalanul ismertetik a Bizottsággal e
            rendelkezések szövegét, valamint az említett rendelkezések és az irányelv közötti
            megfelelési táblázatot.
            Amikor a tagállamok elfogadják ezeket a rendelkezéseket, azokban hivatkozni kell
            erre az irányelvre, vagy azokhoz hivatalos kihirdetésük alkalmával ilyen hivatkozást
            kell fűzni. A hivatkozás módját a tagállamok határozzák meg.
   2.       2.     A tagállamok eljuttatják a Bizottsághoz nemzeti joguk azon legfontosabb
            rendelkezéseit, amelyeket a jelen irányelv hatálya alá tartozó területen jóváhagynak.
                                                3. cikk
   Ez az irányelv az Európai Unió Hivatalos Lapjában való közzétételét követő napon lép
   hatályba.
                                                4. cikk
   Ennek az irányelvnek a tagállamok a címzettjei.
   Kelt Brüsszelben, […]-án/-én
                                                a Tanács részéről
                                                az elnök
HU                                                26                                              HU